Θέμα 2ο
2.1 Με βάση το παρακάτω σχήμα, που απεικονίζει το σπειροειδές διάγραμμα μιας δίχρονης μη υπερπληρούμενης πετρελαιομηχανής με θυρίδες εισαγωγής και εξαγωγής, να γράψετε τους αριθμούς 1, 2, 3, 4, 5 από τη Στήλη Α και δίπλα ένα από τα γράμματα α, β, γ, δ, ε, στ της Στήλης Β που δίνει τη σωστή αντιστοίχιση. Σημειώνεται ότι (1) ένα γράμμα από τη Στήλη Β θα περισσέψει.

	ΣΤΗΛΗ Α
(βλέπε σχήμα)
	ΣΤΗΛΗ Β

	1. 
	α. Έναρξη σαρώσεως

	2. 
	β. Έναρξη εξαγωγής

	3. 
	γ. Έναρξη εγχύσεως καυσίμου

	4. 
	δ. Τέλος εισαγωγής

	5. 
	ε. Τέλος εγχύσεως καυσίμου

	
	στ. Τέλος εξαγωγής

2.2 Να χαρακτηρίσετε τις προτάσεις που ακολουθούν, γράφοντας δίπλα στο γράμμα που αντιστοιχεί σε κάθε πρόταση τη λέξη Σωστό, αν η πρόταση είναι σωστή ή τη λέξη Λάθος, αν η πρόταση είναι λανθασμένη.
α)	Στην πραγματική λειτουργία μιας τετράχρονης πετρελαιομηχανής, η έγχυση του καυσίμου ξεκινάει αρκετές μοίρες πριν το Α.Ν.Σ.
β)	Στη δίχρονη βενζινομηχανή, κατά την κίνηση του εμβόλου από το Κ.Ν.Σ. προς το Α.Ν.Σ., πρώτα κλείνει η θυρίδα της εξαγωγής και μετά η θυρίδα της σαρώσεως.
γ)	Στη δίχρονη πετρελαιομηχανή, η πίεση και παροχή του αέρα σαρώσεως, ρυθμίζονται από κατάλληλη αντλία που ονομάζεται αντλία σαρώσεως.
δ)	Με την εφαρμογή της εσωτερικής λειάνσεως (ρεκτιφιέ) στα χιτώνια, αυξάνεται η εσωτερική διάμετρος του κυλίνδρου.
ε)	Στη διάταξη του στροβιλοϋπερπληρωτή, ο συμπιεστής απορροφά μέρος της ενέργειας των καυσαερίων, την οποία αποδίδει στη συνέχεια στον στρόβιλο.

